

Deled Dy Deyrnas

Dewch â goleuni i’r byd trwy weddi.

Mai 9-19 2024

thykingdomcome.global

Eleni, rydym yn annog unigolion a grwpiau gweddi i ymuno gyda Deled Dy Deyrnas trwy neilltuo amser i weddïo dros eich ysgol leol. Gweddïwch dros gyfnod y Dyrchafael a’r Pentecost.

**• Dewch at eich gilydd fel grŵp gweddi sy’n eiriol dros eich ysgol leol**

**• Beth am gynnal digwyddiad gweddi ar y cyd gydag eglwysi lleol**

**• Beth am gynnwys gweddïau dros eich ysgolion yn addoliad eich eglwys**

**• Ewch ar Daith Weddi o amgylch yr ysgolion lleol**

**• Gweddïwch fel unigolion gan ddefnyddio adnoddau Deled Dy Deyrnas**

Beth am weddïo dros 5 plentyn rydych chi’n eu hadnabod – gallech ddefnyddio gweddi Richard o Chichester “ar iddynt dy weld yn gliriach, dy garu’n anwylach a’th ddilyn yn agosach, o ddydd i ddydd”

Gweddïwch dros 5 athro rydych chi’n eu hadnabod yn eich eglwys neu mewn ysgolion lleol

Gweddïwch dros unrhyw Gristion rydych chi’n ei adnabod sy’n ymweld ag ysgol leol

Gweddïwch dros 5 ysgol o fewn eich ardal leol

Mae’r ffocws eleni ar weddi ac ar fyw’r deyrnas. Sut gallwn ni fynd yr ail filltir wrth i ni garu a gwasanaethu ein hysgolion?

Mae Deled Dy Deyrnas yn darparu llwyth o adnoddau i'n hannog ymlaen wrth inni weddïo.

Gweler gwefan Deled Dy Deyrnas

*Dad, gofynnwn i ti dywallt dy fendith ar bob rhan o gymuned ein hysgolion er mwyn i bawb dyfu yn eu hadnabyddiaeth o’th wirionedd, cariad, doethineb a thangnefedd. Gweddïwn hyn yn enw Iesu, Amen*

**Gweddi’r Arglwydd**

Ein Tad yn y nefoedd,

sancteiddier dy enw;

deled dy deyrnas;

gwneler dy ewyllys,

ar y ddaear fel yn y nef.

Dyro inni heddiw ein bara beunyddiol;

a maddau inni ein troseddau,

fel yr ŷm ni wedi maddau i’r rhai a droseddodd yn ein herbyn.

A phaid a’n dwyn i brawf,

ond gwared ni rhag y drwg,

oherwydd eiddot ti yw’r deyrnas a’r gallu a’r gogoniant am byth.

Amen